**บทที่ 5**

**สรุป อภิปรายผลและข้อเสนอแนะ**

การวิจัยเรื่อง แนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 สรุปผลการวิจัยได้ดังนี้

1. สรุปผลการวิจัย

2. อภิปรายผลการวิจัย

3. ข้อเสนอแนะ

**5.1 สรุปผลการวิจัย**

จากการวิจัยเรื่อง แนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ผลการวิจัยพบว่า

5.1.1 ระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 โดยรวมและรายด้านอยู่ในระดับมาก และเมื่อพิจารณาเป็นรายด้าน เรียงลำดับจากค่าเฉลี่ยมากไปหาค่าเฉลี่ยน้อย ดังนี้ 1) ด้านการวัดและประเมินผล 2) ด้านการจัดกิจกรรมการเรียนการสอน 3) ด้านหลักสูตร

5.1.2 เปรียบเทียบระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ของผู้บริหารสถานศึกษาและครู โดยรวมและเป็นรายด้าน 2 ด้าน พบว่า กลุ่มเป้าหมายทั้ง 2 กลุ่ม เห็นว่าการสภาพการจัดการศึกษาภาษาจีนในสถานศึกษาอยู่ในระดับที่แตกต่างกันอย่างมีนัยสำคัญทางสถิติที่ระดับ .05 ทั้งโดยรวมและรายด้าน ยกเว้น ด้านหลักสูตร ผู้บริหารสถานศึกษาและครู เห็นว่าการจัดการศึกษาภาษาจีนในสถานศึกษา ไม่แตกต่างกัน

5.1.3 ผลการวิเคราะห์ข้อมูลจากการสัมภาษณ์กลุ่มเป้าหมาย จำนวน 7 ท่าน เกี่ยวกับแนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 สรุปได้ดังนี้ ด้านหลักสูตร 1) ใช้หลักสูตรแกนกลางการจัดการศึกษาภาษาจีน กระทรวงศึกษาธิการ เป็นหลัก ควบคู่ไปกับคำแนะนำจากสถาบันหรือผู้มีความเชียวชาญด้านภาษาจีน 2) จัดการศึกษาภาษาจีนให้มีความต่อเนื่อง 3) จัดการประชุมผู้ปกครอง เพื่อขอความคิดเห็นในการจัดทำหลักสูตร หรือการพัฒนาหลักสูตร 4) จัดให้มีการประเมินความพึงพอใจ ต่อหลักสูตรผ่านระบบออนไลน์ ด้านการจัดกิจกรรมการเรียนการสอน 5) จัดให้มีการสอนควบคู่กันระหว่างครูเจ้าของภาษาและครูไทยที่สอนภาษาจีน 6) สร้างเจตคติที่ดี และความตระหนักรู้ ให้กับนักเรียนเกี่ยวกับภาษาจีนประชุมหารือ โดยการคำนึงถึงประโยชน์สูงสุดที่จะเกิดขึ้นกับนักเรียน 7)ใช้สื่อออนไลน์ หรือสื่ออื่นที่หลากหลาย โดยการสรรสร้างขึ้นมาเอง 8) ใช้งบประมาณที่ได้จากรัฐบาลหรือการสนับสนุนจากผู้ปกครองนักเรียน โดยการ ด้านการวัดและประเมินผล 9) กำหนดเกณฑ์การวัด โดยอิงจากวิธีการวัดตามหลักสูตรแกนกลางการจัดการศึกษาภาษาจีน 10)ให้ครูเจ้าของภาษาเข้ามามีส่วนร่วมในการวัดผล 11) วัดและประเมินผลตามเกณฑ์ที่กำหนดและให้ครอบคลุมทักษะการฟัง การพูด การอ่าน การเขียน 12) ใช้วิธีการวัดและประเมินผลที่หลากหลาย ตรงตามสภาพจริง

**5.2 อภิปรายผลการวิจัย**

จากผลของการวิจัย เรื่องแนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 มีประเด็นที่จะนำมาอภิปลาย ดังนี้

5.2.1 ผลของการศึกษาระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 โดยรวมและรายด้านอยู่ในระดับมากทั้งนี้อาจเป็น เพราะโรงเรียนมีการจัดการเตรียมความพร้อมในการจัดการเรียนการสอนวิชาภาษาจีน โดยมี การเตรียมความพร้อมในด้านหลักสูตร ด้านการจัดกิจกรรมการเรียนการสอน และด้านการวัดและประเมินผล ส่งผลให้มีประสิทธิภาพต่อการจัดการเรียนการสอนได้เป็นอย่างดี ซึ่งสอดคล้องกับงานวิจัยของ จารุกร จรดล (2558, น. 130-132) ได้ทำการวิจัยเรื่อง สภาพปัญหาและแนวทางการพัฒนาการจัดการเรียนการสอนวิชาภาษาจีนของโรงเรียนมัธยมศึกษาจังหัดนนทบุรี สังกัดสำนักงานเขตพื้นที่การศึกษามัธยมศึกษา เขต 3 ผลการวิจัยพบว่า สภาพการจัดการเรียนการสอนวิชาภาษาจีนโรงเรียนมัธยมศึกษา จังหวัดนนทบุรี สังกัดสำนักงานเขตพื้นที่การศึกษามัธยมศึกษา เขต 3 โดยรวมและรายด้าน อยู่ในระดับมาก และสอดคล้องกับผลการวิจัยของ มุขรินทร์ หวง (2551, น. 92-98 ) ได้ทำการวิจัยเรื่องแนวทางการจัดการเรียนการสอนภาษาจีน ในโรงเรียนมัธยมศึกษาตอนปลาย ในเขตกรุงเทพมหานคร ผลการศึกษาพบว่า สภาพการเรียนการสอนภาษาจีนกลาง โดยรวมและรายด้านอยู่ในระดับมาก และเมื่อพิจารณาข้อคำถามที่มีค่าเฉลี่ยน้อยที่สุดของแต่ละด้าน ปรากฏผลดังนี้

5.2.1.1 ด้านหลักสูตร ข้อคำถามที่มีค่าเฉลี่ยน้อยที่สุด คือ ท้องถิ่นมีส่วนร่วมในการปรับปรุงหลักสูตร แม้ว่าจะเป็นข้อคำถามที่มีค่าเฉลี่ยน้อย แต่ก็มีระดับความคิดเห็นอยู่ในระดับมาก ทั้งนี้อาจเพราะผู้บริหารและครูมีความรู้ความเข้าใจเกี่ยวกับหลักสูตรมากขึ้น มีการจัดทำและพัฒนาหลักสูตรให้ทันสมัย ทั้งนี้เพราะครูได้รับการสนับสนุนให้มีการอบรมพัฒนาด้านหลักสูตรอย่างต่อเนื่อง การที่ค่าเฉลี่ยของข้อคำถาม ท้องถิ่นมีส่วนร่วมในการปรับปรุงหลักสูตร น้อยอาจจะเพราะกลุ่มประชากรที่ทำการสำรวจเป็นผู้บริหารและครูบางส่วนที่สังกัดโรงเรียนขนาดกลาง โรงเรียนขนาดเล็ก ปัจจัยของขนาดโรงเรียนอาจจะทำให้ยังมีปัญหาในด้านของการจัดทำหลักสูตร อาจจะขาดผู้มีความรู้ความเชียวชาญด้านภาษาจีนให้คำปรึกษาในการจัดทำหลักสูตร ขาดสื่อออนไลน์ที่จะทำให้การเข้าถึงของชมชนมีน้อย สอดคล้องกับงานวิจัยของ Zhou Yue (2001, p. 106) ได้ทำการวิจัยเรื่อง ปฏิรูปการศึกษาด้านภาษาจีนในเขตโพ้นทะเล พบว่า การศึกษาภาษาจีนต้องสอดคล้องกับความต้องความต้องการของผู้รับการศึกษาและการเปลี่ยนแปลงของสภาพแวดล้อมเพื่อให้ได้รับผลการศึกษาที่ดีที่สุด ด้านปรัชญาการศึกษาพบว่าสภาพแวดล้อมหรือโรงเรียนต่างกันรูปแบบการศึกษาจะแตกต่างกัน

5.2.1.2 ด้านการจัดกิจกรรมการเรียนการสอน ข้อคำถามที่มีค่าเฉลี่ยน้อยที่สุด คือ จัดหาวัสดุ ครุภัณฑ์ ให้เพียงพอต่อการจัดการเรียนการสอน สอดคล้องกับงานวิจัยของ อุไรวรรณ ปฐมบรูณ์ (2556, น. 76-77) ได้ทำการวิจัยเรื่องการศึกษาสภาพปัญหาทรัพยากรการบริหารสำหรับการสอนภาษาจีน ในโรงเรียนประเภทการศึกษาสงเคราะห์ สังกัดสำนักงานบริหารงานคณะกรรมการส่งเสริม การศึกษาเอกชนในภาคตะวันออก พบว่า ผู้บริหารสถานศึกษาและครูสอนภาษาจีนมีความคิดเห็นเกี่ยวกับการบริหารวัสดุและอุปกรณ์ แตกต่างกันอย่างมีนัยสำคัญทางสถิติที่ ระดับ 0.1 แม้ว่าจะเป็นข้อคำถามที่มีค่าเฉลี่ยน้อยแต่ก็มีระดับความคิดเห็นอยู่ในระดับมาก ทั้งนี้อาจจะเพราะผู้ตอบแบบสอบถามส่วนมากจะเป็นผู้บริหารและครูที่อยู่ในสถานศึกษาที่มีขนาดใหญ่และใหญ่ พิเศษ ความพร้อมด้านงบประมาณที่มีมาก แต่ที่ทำให้มีค่าเฉลี่ยน้อยที่สุดอาจจะเพราะมีผู้บริหารและครูที่อยู่ในโรงเรียนขนาดกลางและขนาดเล็ก มีงบประมาณน้อยไม่เพียงพอ อีกทั้งภาษาจีนที่จัดในกลุ่มโรงเรียนดังกล่าวส่วนมากจะเป็นรายวิชาเพิ่มเติม ไม่มีเงินสนับสนุนพิเศษจากผู้ปกครองนักเรียน หน่วยงานหรือสถาบันที่จะเข้ามาให้การสนับสนุน

5.2.1.3 ด้านการวัดและประเมินผล ข้อคำถามที่มีค่าเฉลี่ยน้อยที่สุด คือ การวัดและประเมินผลได้ครอบคลุมเนื้อหาการเรียนรู้ แม้ว่าจะเป็นข้อคำถามที่มีค่าเฉลี่ยน้อยที่สุดในด้านนี้แต่ก็มีระดับความคิดเห็นอยู่ในระดับมาก อาจจะเป็นเพราะว่า การจัดการเรียนการสอนภาษาจีนส่วนใหญ่ในแต่ละโรงเรียนจะเป็นการจัดให้เป็นรายวิชาเพิ่มเติม ซึ่งรูปแบบการจัดการเรียนการสอน หนึ่งชั่วโมงต่อสัปดาห์ เนื้อหาจะไม่ยาก เน้นทักษะการฟังการพูดสื่อสารในชีวิตประจำวัน และบางกลุ่มโรงเรียนเป็นการจัดการเรียนการสอนที่ไม่ต่อเนื่องทุกระดับชั้น ทำให้บางตัวชี้วัดที่อิงเกณฑ์ตามหลักสูตรแกนกลางการจัดการศึกษาภาษาจีน กระทรวงศึกษาธิการนั้นไม่ครอบคลุม หรือมีการใช้การวัดผลที่ยังไม่มีความหลากหลายซึ่งสอดคล้องกับ จินตนา ภู่ธนานุสรณ์ (2552, น. 4-7) ได้ทำการวิจัยเรื่อง ปัญหาการจัดการเรียนการสอนภาษาจีนของโรงเรียนสอนภาษาจีนสังกัดสำนักบริหารงานคณะกรรมการการส่งเสริมการศึกษาเอกชน (สช) กรุงเทพมหานคร ในด้านข้อเสนอแนะแนวทางแก้ไขปัญหาการจัดการเรียนการสอนภาษาจีน คือส่งเสริมให้ครูวัดผลอย่างหลากหลาย

5.2.2 ผู้บริหารสถานศึกษาและครู เห็นว่าสภาพของการจัดการศึกษาภาษาจีนสถานศึกษา สังกัดสำนักงานเขตพื้นที่การศึกษามัธยมศึกษา เขต 26 โดยรวมและเป็นรายด้าน 2 ด้าน พบว่า กลุ่มเป้าหมายทั้ง 2 กลุ่ม เห็นว่าการสภาพการจัดการศึกษาภาษาจีนในสถานศึกษาอยู่ในระดับที่แตกต่างกันอย่างมีนัยสำคัญทางสถิติที่ระดับ .05 ทั้งโดยรวมและรายด้าน ยกเว้น ด้านหลักสูตร ผู้บริหารสถานศึกษาและครู เห็นว่าการจัดการศึกษาภาษาจีนในสถานศึกษา ไม่แตกต่างกัน ทั้งนี้อาจเนื่องมาจากภาษาจีนในปัจจุบันได้เปิดทำการเรียนการสอนมาเป็นระยะเวลานึ่ง หลายๆโรงเรียนเปิดทำการสอนภาษาจีนมามากกว่า 10 ปี ทั้งผู้บริหารและครูต่างมีความรู้ ได้รับการอบรมพัฒนาในด้านหลักสูตร ด้านการจัดกิจกรรมการเรียนการสอน และด้านการวัดและประเมินผล ผ่านการลองผิดลองถูก จนเป็นหลักสูตรที่ดี และมีการจัดกิจกรรมการเรียนการสอนที่เข้มข้น ครอบคลุมทุกทักษะ มีวัสดุครุภัณฑ์ที่พร้อมและหลากหลาย รวมถึงการวัดผลประเมินผลที่หลากหลาย และวัดตามสภาพจริง ความคิดเห็นที่แตกต่างกันของผู้บริหารและครูนั้นอาจจะสืบเนื่องมาจากบริบทหรือสถานะ มุงมอง วุฒิภาวะของผู้บริหารและครู เพราะผู้บริหารเป็นผู้มอบนโยบาย กำกับติดตาม ควบคุม นิเทศ ประเมิน ส่วนครูเป็นผู้ลงมือปฏิบัติ สิ่งที่ผู้บริหารเห็นว่าดีหรือเพียงพอ ครูอาจจะมองว่ายังไม่เพียงพอ การจัดหาวัสดุครุภัณฑ์ ครู คิดเห็นว่ายังไม่เพียงพอต่อการจัดกิจกรรมการเรียนการสอน สถานศึกษายังไม่สนับสนุนการจัดทำนวัตกรรม และเทคโนโลยีเพื่อพัฒนาการเรียนการสอนเท่าที่ควร อีกทั้งด้านการวัดและประเมินผล ครูเห็นว่าต้องการที่จะไปอบรมพัฒนาเพิ่ม เพื่อมาพัฒนาการวัดและประเมินผลให้มีประสิทธิภาพมากยิ่งขึ้น ซึ่งสอดคล้องกับผลการวิจัยของ จิง ฉิน (2557, น 64 - 66 ) ได้ทำการศึกษา เรื่อง การบริหารจัดการเรียนการสอนภาษาจีนกลางในโรงเรียนระดับมัธยมศึกษาตอนปลาย จังหวัดปทุมธานี เขต 1 พบว่า ผู้บริหารและครูผู้สอนที่มีสถานะและอายุต่างกัน มีความคิดเห็นเกี่ยวกับการบริหาร จัดการเรียนการสอนภาษาจีนกลางแตกต่างกันอย่างมีนัยสำคัญทางสถิติที่ระดับ .05 ใน 2 ด้าน คือ ด้านการจัดการเรียนการสอน และด้านการวัดผลประเมินผล และผลการศึกษาข้อเสนอแนะของผู้บริหารสถานศึกษาและครู เกี่ยวกับแนวทางการจัดการศึกษาภาษาจีนที่มีประสิทธิผลสรุปในภาพรวมคือ การจัดทำหลักสูตรควรมีการกำหนดขอบข่ายโครงสร้างให้ชัดเจน เหมาะสมกับจุดมุ่งหมายและเนื้อหา ตอบสนองต่อความต้องการของท้องถิ่น และผู้เรียน ควรมีการพัฒนาอย่างต่อเนื่อง เพื่อให้มีคุณภาพ และทันสมัย การจัดกิจกรรมการเรียนการสอนนั้นควรจัดให้มีกิจกรรมการเรียนการสอนที่หลากหลาย เน้นทักษะการฟัง พูด อ่าน และเขียนตามศักยภาพของผู้เรียน ควรมีการแลกเปลี่ยนเรียนรู้ระหว่างผู้สอน เกี่ยวกับประสบการณ์การจัดกิจกรรมการเรียนการสอน เพื่อนำมาปรับใช้ในชั้นเรียน และควรจัดหลักสูตรอบรมให้กับครูสอนเพื่อพัฒนาทักษะด้านการสอน ในด้านการวัดและประเมินผลให้ใช้วิธีการวัดผลที่หลากหลาย และครอบคลุมเนื้อหา มีการวัดผลประเมินผลตามสภาพจริงและให้ผู้เรียนเข้ามามีส่วนร่วมในการวัดและประเมินผลตนเอง และควรมีการสงเสริมสนับสนุนให้นักเรียนสอบวัดระดับความรู้ภาษาจีน เพื่อเป็นการสร้างมาตรฐานให้กับนักเรียนในการพัฒนาตนเองด้านภาษาจีนต่อไป

5.2.3 แนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 จากกลุ่มผู้ทรงคุณวุฒิได้เสนอแนะ พบว่า ในด้านหลังสูตร

ใช้หลักสูตรแกนกลางการจัดการศึกษาภาษาจีน กระทรวงศึกษาธิการ เป็นหลัก ควบคู่ไปกับคำแนะนำจากสถาบันหรือผู้มีความเชียวชาญด้านภาษาจีน จัดการศึกษาภาษาจีนให้มีความต่อเนื่องทุกระดับชั้นการศึกษา จัดการประชมผู้ปกครอง เพื่อขอความคิดเห็นในการจัดทำหลักสูตร หรือการพัฒนาหลักสูตร จัดให้มีการประเมินความพึงพอใจ ต่อหลักสูตรผ่านระบบออนไลน์ ด้านการจัดกิจกรรมการเรียนการสอนจัดให้มีการสอนควบคู่กันระหว่างครูเจ้าของภาษาและครูไทยที่สอนภาษาจีน สร้างเจตคติที่ดี และความตระหนักรู้ ให้กับนักเรียนเกี่ยวกับภาษาจีนใช้งบประมาณที่ได้จากรัฐบาลหรือการสนับสนุนจากผู้ปกครองนักเรียน โดยการประชุมหารือ โดยการคำนึงถึงประโยชน์สูงสุดที่จะเกิดขึ้นกับนักเรียน ใช้สื่อออนไลน์ หรือสื่ออื่นที่หลากหลาย โดยการสรรสร้างขึ้นมาเอง ด้านการวัดและประเมินผล กำหนดเกณฑ์การวัด โดยอิงจากวิธีการวัดตามหลักสูตรแกนกลางการจัดการศึกษาภาษาจีน ให้ครูเจ้าของภาษาเข้ามามีส่วนร่วมในการวัดผลวัดและประเมินผลตามเกณฑ์ที่กำหนดและให้ครอบคลุมทักษะการฟัง การพูด การอ่าน การเขียน ใช้วิธีการวัดและประเมินผลที่หลากหลาย ตรงตามสภาพจริง สอดคล้องกับงานวิจัยของ จินตนา ภู่ธนานุสรณ์ (2555, น. 84- 87) ได้ทำการศึกษาเรื่อง ปัญหาการจัดการเรียนการสอนภาษาจีนของโรงเรียนสอนภาษาจีน สังกัดสำนักบริหารงาน คณะกรรมการส่งเสริมการศึกษาเอกชน (สช.) กรุงเทพมหานคร พบว่า ข้อเสนอแนะแนวทางแก้ไขปัญหาการจัดการเรียนการสอนภาษาจีน คือ ส่งเสริมให้ครูวัดผลอย่างหลากหลาย สร้างความตระหนักเพื่อให้ครูเกิดความรักความศรัทธาในอาชีพครูดูแลเอาใจใส่ในการปฏิบัติหน้าที่อย่างสม่ำเสมอ ส่งเสริมให้นักเรียนรู้จักภาระหน้าที่ ขยันเรียนและทำการบ้านทั้งหมด กระทรวงศึกษาธิการควรจัดหลักสูตรแกนกลางที่โรงเรียนสามารถนำไปใช้ในการเรียนการสอนในโรงเรียน พร้อมจัดทำคู่มือ ครูควรใช้สื่อที่สามารถดึงดูดความสนใจนักเรียนและต้องสร้างบรรยากาศในการเรียนการสอนไม่น่าเบื่อ สอดคล้องกับ บุญณิส แซ่เต็น (2556, น. 96-99) ได้ทำการศึกษาเรื่อง การบริหารหลักสูตรสถานศึกษาขั้นพื้นฐานสาระการเรียนรู้ภาษาจีน โรงเรียนเทศบาล 1 ศรีเกิด เทศบาลนครเชียงราย พบว่า แนวทางการแก้ปัญหาของครูผุ้สอนภาษาจีนระดับการศึกษาขั้นพื้นฐานของโรงเรียนในประเทศไทย ได้แก่ การประชุมชี้แจง รับฟัง และอภิปรายปัญหาต่างๆ จัดประชุมเชิงปฏิบัติการ ส่งเสริมสนับสนุน วิจันศึกษาพัฒนาให้ครูผู้สอนภาษาจีนมีโอกาสแลกเปลี่ยนเรียนรู้ประสบการณ์

* 1. **ข้อเสนอแนะ**

**5.3.1 ข้อเสนอแนะเพื่อนำผลการวิจัยไปใช้**

5.3.1.1 ด้านหลักสูตร ผลการวิจัยพบว่าชุมชนหรือท้องถิ่นยังไม่ค่อยมีส่วนร่วมในการพัฒนาหลักสูตร ดังนั้นผู้บริหารควรสนับสนุนและส่งเสริมให้ชุมชนมีส่วนร่วมในการพัฒนาหลักสูตร โดยให้ สอดคล้องกับหลักสูตรแกนกลางของกระทรวงศึกษาธิการ ซึ่งเนื้อหาของหลักสูตรควรสอดคล้อง กับบริบทของโรงเรียนและชุมชน พร้อมทั้งสนับสนุนให้โรงเรียนมีการทำวิจัยประเมินหลักสูตร ภาษาจีน เพื่อให้ได้ข้อมูลมาเป็นแนวทางในการพัฒนาหลักสูตรภาษาจีนต่อไป และควรมีการจัดการศึกษาให้ต่อเนื่องครบทุกระดับชั้นเรียน

5.3.1.2 ด้านการจัดกิจกรรมการเรียนการสอน ผลการวิจัยพบว่าการจัดหาวัสดุครุภัณฑ์ในการจัดการเรียนการสอนภาษาจีนนั้นยังไม่เพียงพอ ดังนั้นผู้บริหารควรกำหนดนโยบายให้ผู้สอนจัดกิจกรรมการเรียนการสอนให้สอดคล้องกับ วัตถุประสงค์ของหลักสูตร รวมทั้งจัดหาครูเจ้าของภาษาเพื่อมาสอนควบครูกับครูไทยที่สอนภาษาจีนเพื่อให้นักเรียนได้รับประสบการณ์ตรง จัดหาวัสดุครุภัณฑ์ให้เพียงพอต่อความต้องการของนักเรียน

5.3.1.3 ด้านการวัดและประเมินผล ผลการวิจัยพบว่า ครูยังมีการประเมินผลและวัดผลยังไม่ครอบคลุม ดังนั้นผู้บริหารควรเปิดโอกาสและพัฒนาผู้สอนให้มีความรู้ความเข้าใจ ทักษะในการสร้างและ วิเคราะห์คุณภาพของเครื่องมือที่ใช้ในการวัดและประเมินผล เช่น จัดอบรมเชิงปฏิบัติการภายใน โรงเรียน หรือ ส่งผู้สอนเข้ารับการอบรมทักษะการวัดและประเมินผล ทั้งนี้โรงเรียนควรมีคลัง ข้อสอบเพื่อให้มีการจัดเก็บข้อสอบที่มีคุณภาพ สนับสนุนให้มีการสอบวัดความรู้ภาษาจีน เพื่อหาคุณภาพการจัดการศึกษา

* + 1. **ข้อเสนอแนะเพื่อทำการวิจัยครั้งต่อไป**

5.3.2.1 ควรศึกษาแนวทางในการจัดการศึกษาภาษาจีนที่มีประสิทธิผลในสังกัดสำนักงานเขตพื้นที่การศึกษามัธยมศึกษา เขต 26โดยศึกษาระดับความคิดเห็น จำแนกเป็นขนาดโรงเรียน เพื่อที่จะได้ทราบถึงแนวทางการจัดการศึกษาของโรงเรียนแต่ละขนาดโรงเรียน ในการจัดการศึกษาภาษาจีน เพื่อที่จะได้เป็นแนวทางในการนำไปปรับปรุงให้การจัดการศึกษาภาษจีนมีคุณภาพสูงขึ้น

5.3.2.2 ควรศึกษาแนวทางในการจัดการศึกษาภาษาจีนที่มีประสิทธิผลในสถานศึกษาสังกัดสำนักงานเขตพื้นที่การศึกษามัธยมศึกษา เขต 26 เชิงคุณภาพให้กว้างขึ้น เพื่อให้ได้แนวทางที่หลากหลาย ตอบสนองต่อบริบทของโรงเรียนแต่ละโรงเรียน

5.3.2.3 ควรศึกษาปัจจัยที่ส่งผลต่อสภาพการจัดการเรียนการสอนวิชาภาษาจีนของโรงเรียน ในสังกัดสังกัดสำนักงานเขตพื้นที่การศึกษามัธยมศึกษา เขต 26 ด้านครูสอน ด้านนักเรียนและด้านสื่อการเรียนการสอน เพื่อให้ได้ผลการวิจัยตอบสนองต่อการพัฒนาการเรียนการสอนภาษาจีน